open-index/open-wikipedia-markdown huggingface dataset:
Bahodirjon Sultonov

**Bahodirjon Sooltonov** (1985-yil 15-yanvar, Andijon) – oʻzbekistonlik bokschi, yengil vazn toifasida (54kg) 2004-yilgi Yozgi Olimpiya oʻyinlarida qatnashib bronza medalini qoʻlga kiritgan.

## Karyerasi
2003-yilda Gennadiy Kovalevga yutqazib, yengil vazn toifasida bronza medalini qoʻlga kiritgan. 2004-yili Filippinning Puerto Princesa shahrida havaskor boks boʻyicha oʻtkazilgan Osiyo chempionatida oltin medalni qoʻlga kiritib, Afina oʻyinlariga yoʻllanma olgan. Finalda qirgʻizistonlik Aybek Abdumomunovni magʻlub etgan.

Sultonov 2006-yilda Dohada boʻlib oʻtgan Osiyo oʻyinlarida yarim finalda Olimpiada kumush medali sovrindori Kim Song Guk va Zalkar Bakirovni magʻlub etib, yengil vazn toifasida oltin medalni qoʻlga kiritgan.

2007-yilgi jahon chempionatida rossiyalik Albert Selimovdan magʻlub boʻlgan.

### Olimpiada natijalari 2004-yil
**2004-yil** (oʻrta vaznda)

Andrzej Liczikga (Polsha) RSC 2 (1:28) hisobida magʻlub boʻldi.

Andrew Koonerni (Kanada) 44-32 hisobida magʻlub etdi

Gillermo Rigondeaux Ortisga (Kuba) 13-27 hisobida magʻlub boʻldi.

### Olimpiada natijalari 2008-yil

Anthresh Lalit Lakrani (Hindiston) 9-5 hisobida magʻlub etdi

Vasyl Lomachenkoga (Ukraina) 1-13 hisobida magʻlub boʻldi

### Havaskorlar oʻrtasidagi jahon chempionati natijalari
**2003-yil** (oʻrta vaznda)

Ibrohim Aydoganni (Turkiya) magʻlub etdi RSCO 2

Waldemar Cucereanu (Ruminiya) 21-10 hisobida magʻlub boʻldi

Han Sung Moonni (Janubiy Koreya) 37-19 hisobida magʻlub etdi

Gennady Kovalevga (Rossiya) 15-21 hisobida magʻlub boʻldi (uchinchi oʻrin)

**2005-yil** (oʻrta vaznda)

Mirzhan Rahimjonovni (Qozogʻiston) 26-18 hisobida magʻlub etdi

Zsolt Bedakdan (Vengriya) 41-23 hisobida magʻlub boʻldi

Kim Won-Gukni (Shimoliy Koreya) 36-19 hisobida magʻlub etdi

Gilermo Rigondoga (Kuba) RSCOga magʻlub boʻldi

**2007-yil** (yengil vaznda)

Jesús Cuéllarga (Argentina) 31-13 hisobida magʻlub boʻldi

Han Song-Ryong (Shimoliy Koreya) 31-8 hisobida magʻlub etdi

Albert Selimovga (Rossiya) 9-24 hisobida magʻlub boʻldi

## Manbalar

## Havolalar

* 2003 yilgi jahon natijalari
* Osiyo oʻyinlari
Dadaxon Egamberdiyev

**Dadaxon Egamberdiyev** (1901-yil tugʻilgan — 1938-yil 10-oktyabrda vafot etgan) — Namangan shahar militsiyasi siyosiy rahbari. Sovxoz va MTS kasaba soyuzi aʼzosi. Namangan va Andijon shahri „Qo‘shchi“ soyuzi raisi. Yangiqo‘rg‘on tumani ijroiya komiteti raisi. Pop tumanidagi Bauman paxtachilik sovxozi direktori. O‘zSSR Markaziy ijroiya Komiteti tomonidan Faxriy yorliqlari sovrindori.

## Hayoti va taʼlimi
Dadaxon Egamberdiyev 1901-yilda Namangan viloyatining Qizilchori qishlog‘ida hunarmand-etikdo‘z oilasida tavallud topgan. Millati — o‘zbek. 1938-yil 10-oktyabrdagi SSSR Oliy sudi Harbiy kollegiyasi sayyor sessiyasining Toshkentdagi yig‘ilishida D. Egamberdiyev otuvga hukm qilingan va oʻsha kuniyoq otib tashlangan. 1926-yil fevralidan KPSS partiya aʼzosi. Partiya bileti raqami — 1368992.

Maʼlumoti — quyi. 1911—1913-yillari Namangan shahridagi 1-bosqichli maktabda tahsil olgan.

## Faoliyati
1913—1916-yillari Namangan shahrida to‘quvchilik qilgan. 1916-yili mardikorlikka olib ketilgan. Soʻngra Ukrainaning Xernov shahrida joylashgan elektr zavodida ishchi, 1918—1920-yillarda Namangan shahrida ishchi va to‘quvchi sifatida xizmat qilgan. 1920—1922-yillar oraligʻida oziq-ovqat otryadida starshina;
1922—1923 yillarda Namangan shahar militsiyasida siyosiy rahbar;
1923-yildan 1925-yilgacha komsomol sekretari o‘rinbosari; 1925—1927-yillarda Namangan shahrida, 1928-yildan 1930-yilgacha boʻlgan muddatda Andijon okrugida „Qo‘shchi“ soyuzi raisi; 1927—1928-yillarda Yangiqo‘rg‘on tumani ijroiya komiteti raisi; 1930—1937 yillarda Pop tumanidagi Bauman nomidagi paxtachilik sovxozi direktori lavozimida oʻz faoliyatini olib borgan. 1932-yil paxta hosildorligini ko‘targani uchun O‘zSSR Markaziy ijroiya Komiteti tomonidan Faxriy yorliq bilan mukofotlangan.
1937-yilgacha Pop tumani partiya komiteti plenumi aʼzosi bo‘lib ish yuritgan.

## Adabiyotlar
* 
## Manbalar
Kichik Tagob qabristoni

**Kichik Tagob qabristoni** — Oʻzbekiston Respublikasining Fargʻona viloyatiga qarashli qabriston. Oʻzbekiston tumani tarkibiga kiradi. Oʻzbekiston tumani Kichik Tagob mahallasida joylashgan. 2023-yil 26-yanvarda Oʻzbekiston tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:917382.
## Manbalar
Toʻrtkoʻl qabristoni

**Toʻrtkoʻl qabristoni** — Oʻzbekiston Respublikasining Andijon viloyatiga qarashli qabriston. Izboskan tumani tarkibiga kiradi. Izboskan tumani Toʻrtkoʻl mahallasida joylashgan. 2022-yil 13-iyunda Izboskan tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:921215.
## Manbalar
Qashqar qabristoni

**Qashqar qabristoni** — Oʻzbekiston Respublikasining Andijon viloyatiga qarashli qabriston. Shahrixon tumani tarkibiga kiradi. Shahrixon tumani Nazarmahram mahallasida joylashgan. 2022-yil 13-iyunda Shahrixon tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:916545.
## Manbalar
Sayyid Muhyiddin maxdum madrasasi

**Sayyid Muhyiddin maxdum nomidagi oʻrta maxsus islom taʼlim muassasasi** (**Sayyid Muhyiddin maxdum madrasasi**) — Oʻzbekistonning Andijon viloyatida (aslida madrasa) faoliyat yuritayotgan yagona va qonuniy islom taʼlim muassasasi. Andijon shahridan 20 km gʻarbda, Oltinkoʻl tumanining Jalabek qishlogʻida joylashgan. Oʻzbekiston musulmonlari diniy boshqarmasiga boʻysunuvchi davlat taʼlim muassasasi. Fargʻona vodiysidagi eng yirik islom taʼlim muassasalaridan biri.

## Qurilishi
Sayyid Muhyiddin maxdum oʻrta maxsus islom taʼlim muassasasi Oʻzbekiston mustaqillikka erishganidan soʻng, 1992-yilda tashkil etilgan. U 1874-yilda tug‘ilgan, odilligi bilan tanilgan, taniqli andijonlik qozi va faqih, o‘sha paytda Andijondagi eng yirik masjidida bosh mudarris bo‘lib ishlagan Sayyid Muhyiddin Maxdum nomi bilan atalgan. Ish boshlangan vaqtda taʼlim muassasasi 18 xonali qurilishi tugallanmagan binoda vaqtincha faoliyat ko‘rsatgan. Ko‘p o‘tmay, mahalliy aholi tomonidan davlat ko‘magida taʼlim muassasasining kichik binosi qisqa muddatda qurib bitkazildi. 1996-yilda taʼlim muassasasining 26 xonadan iborat ikki qavatli yangi binosi qurilishi yakunlandi. 2001-yilda taʼlim muassasasining uch qavatli zamonaviy binosi qurilishi boshlanib, 2003-yilda qurib bitkazildi. Bino sharq va islom arxitekturasi elementlari bilan qurilgan, zamonaviy infratuzilmaga ega, kompyuter sinflari, lingafon, kimyo va biologiya sinflari, bayramlar zali va zamonaviy yotoqxona, katta ovqat xonasi mavjud. 2004-yilda yordamchi bino qurilgan.

## Faoliyati
Taʼlim muassasasi boy islomiy va dunyoviy kutubxonaga ega bo‘lib, uning fondida 14 mingdan ortiq kitob va boshqa bosma nashrlar, shuningdek, internet tarmog‘iga ulangan axborot markazi mavjud. Taʼlim muassasasida kichik masjid faoliyat ko‘rsatmoqda. Islom taʼlimi, xususan, hadis, tafsir, fiqh, tajvid va boshqa islomiy fanlarni oʻrganishni oʻz ichiga oladi. Toʻliq islom taʼlimidan tashqari, matematika, fizika, biologiya, kimyo, informatika, oʻzbek tili, arab tili (majburiy), ingliz tili (chet tili sifatida), rus tili (chet tili sifatida), jismoniy madaniyat (futbol, basketbol, voleybol, ogʻir atletika, stol tennisi, yugurish). Taʼlim muassasasida arab tilini qo‘shimcha o‘rganish, alohida islom fanlari bo‘yicha to‘garaklar, hunarmandchilik (sartaroshlik, duradgorlik, elektromontyor, chilangar) to‘garaklari mavjud. Ushbu taʼlim muassasasida talabalar to‘rt yil tahsil oladi.

2017-yilning mart oyi holatiga ko‘ra, mazkur taʼlim muassasasini 800 nafardan ortiq talaba tamomlagan bo‘lib, ular bugungi kunda mamlakatimizning turli taʼlim (jumladan, islomiy) muassasalarida, masjid va madrasalarda turli lavozimlarda (mulla, imom-xatib, muhaddis, noib) o‘qituvchi va mudarrislik qilmoqda. Ayrim talabalar ushbu taʼlim muassasasini tamomlab, oliy islomiy taʼlimni Toshkent islom instituti yoki O‘zbekiston xalqaro islom akademiyasida, baʼzilari esa xorijda, xususan, Qohiradagi Al-Azhar universitetida o‘qishni davom ettirmoqda.

## Manbalar

## Havolalar
* 
* 
* 
*
„Yodgorlik“ ipakchilik fabrikasi

{
    "type": "FeatureCollection",
  "features": [
    {
      "type": "Feature",
      "properties": {
        "marker-color": "#000000",
        "marker-size": "medium",
        "marker-symbol": "hotel"
      },
      "geometry": {
        "type": "Point",
        "coordinates": [
         71.71782398105867,
          40.47655959404292 
        ]
      }
    }
  ]
} 
**„Yodgorlik“ ipakchilik fabrikasi** — dastlab 1924-yili Margʻilon shahrida artel shaklida tashkil etilgan ipak mahsulotlari ishlab chiqarishga ixtisoslashgan fabrika. Fabrika keyinchalik „Xon atlas“ nomi bilan ipak mahsulotlari ishlab chiqarish ishlarini davom ettirgan. Avval boshda artel oʻlaroq faoliyat koʻrsatib, 1981-yilda yirik korxonaga aylangan. Korxona, shuningdek, 1991-yili UNESCO tashkiloti tomonidan turizm yo‘nalishida qoʻshgan hissasi sabab xalqaro eʼtirofga sazovor boʻlgan. Germaniyaning Das Erste telekanali bu korxona misolida ayollarning  ijtimoiy-siyosiy va ijtimoiy-iqtisodiy huquqlari borasida maxsus lavha tayyorlagan.

## Tarixi
Oʻzbekiston SSR tashkil etilgandan soʻng unda faoliyat boshlagan yangi hukumat tomonidan olib borilgan dastlabki ishlardan biri hunarmandchilik kooperatsiyalari (artellar)ning tashkil etilishi boʻlgan. Shunday artellardan biri Margʻilon shahrida 1924-yilda tashkil etilgan ipakchilik arteli edi. Ushbu artel negizida 1971-yilga kelib korxona bunyod etilgan.

90-yillarda eng birinchilardan boʻlib „Yodgorlik“ ipakchilik fabrikasi xususiylashtirila boshlangan. Fabrikaning bugungi kundagi rahbari Aʼzamxon Abdullayev bu jarayonlar haqida quyidagi fikrlarni aytib oʻtgan:

2000-yillarga kelib Korxona toʻliq xususiylashtirilgan va „Yodgorlik“ MCHJga aylantirilgan. 2019-yil maʼlumotlariga koʻra fabrikada ishlab chiqilgan mahsulotlarning 70% Xitoyga eksport qilib kelingan. 2021-yilda ishlab chiqilgan ish dasturiga koʻra xorijlik hamkorlar ko‘magida 2022-yili Tojikiston hamda Qirg‘izistonning Oʻsh, Soʻg‘d viloyatlari, shuningdek, Farg‘ona, Namangan va Andijon viloyatlaridan kelgan qatnashchilar ishtirokida „Fergana Valley“ festivalini o‘tkazish reja qilingan. 2023-yilda esa Moda haftaliklari oʻtkazish belgilangan.

## Manbalar
Dehqonboy Abduqayumov

**Dehqonboy Abduqayumov** (1893-yili tavallud topgan – 1938-yil vafot etgan) – 1928-yil 13-fevralda partiyaga aʼzo boʻlgan. 2-yogʻ zavodida formovshik, Qoʻqon shahar soveti raisi, Qoʻqon shahar kasaba sovetining raisi, Moskvada Butun Ittifoq Markaziy kasaba soyuz soveti syezdiga delegat, OʻzSSR Markaziy Ijroiya komiteti aʼzosi, Oʻzbekiston Kompartiyasi Markaziy Komiteti va Qoʻqon shahar partiya komiteti aʼzosi. 2-son yogʻ zavodida zarbdor mehnati uchun „Mehnat Bayrogʻi“ ordeni sohibi.

## Hayoti va taʼlimi
Dehqonboy Abduqayumov 1893-yil Qoʻqon shahrida oʻrta oilada tugʻilgan. Millati oʻzbek, otasi 1920-yili vafot etgan, ijtimoiy ahvoli – ishchi. Dastlab savodsizlikni tugatish maktabida, keyin Qoʻqon shahridagi kechki kommunistik partiya siyosiy maktabida oʻqigan. Oilada 4 nafar kishi boʻlgan. Dehqonboy Abduqayumov Qoʻqon shahri, Sexyor koʻchasi, 5-uyda yashagan. Shaxsiy varaqasi 1937-yil 21-mayda toʻldirilgan. SSSR Oliy sudi Harbiy kollegiyasi sayyor sessiyasining 1938-yil 14-oktyabrdagi yigʻilishida Dehqonboy Abduqayumov otuvga hukm etilgan, hukm oʻsha kuni ijro etilgan.

## Faoliyati
Mehnat faoliyati 1904-yili etikdoʻz ustada shogirdlikdan boshlangan, 1909-yildan 1916-yilgacha Isaqjonov ismli boy uyida ishchi boʻlib ishlagan.

1916—1933-yillarda 2-yogʻ zavodida formovshik, 1933—1934-yillarda Qoʻqon shahar soveti raisi, 1934-yil 1-aprelidan Qoʻqon shahar kasaba sovetining raisi boʻlib xizmat qilgan.

1930-yili Moskvada Butun Ittifoq Markaziy kasaba soyuz soveti s’ezdiga delegat boʻlgan, OʻzSSR Markaziy Ijroiya komitetiga aʼzo, 1933-yil Oʻzbekiston Kompartiyasi Markaziy Komitetiga, 1932,1934,1937-yillarda Qoʻqon shahar partiya komitetiga aʼzo qilib saylangan. 1932-yili OʻzSSR Markaziy Ijroiya komiteti 2-son yogʻ zavodida zarbdor mehnati uchun „Mehnat Bayrogʻi“ ordeni bilan taqdirlangan.

## Manbalar

## Adabiyotlar
*
Leonard Kolesov

**Leonard Nikolayevich Kolesov** (1925-yil 19-fevral, Qoʻqon, Oʻzbekiston SSR — 1971-yil 25-mart, Vladimir) — sovet radiotexnikasi, konstruktor, oʻqituvchi . Birinchi sovet yarimoʻtkazgich mikrosxemasini yaratuvchilardan biri.

## Hayoti va faoliyati
1925-yil 19-fevralda Oʻzbekiston SSR Qoʻqon shahrida tugʻilgan. 1942-yilda Toshkent shahrida oʻrta maktabni tugatgan, shundan soʻng Voronej aviatsiya institutining birinchi kursiga oʻqishga kirgan; Leningrad aviatsiya asbobsozlik institutini (hozirgi — Sankt-Peterburg davlat aerokosmik asbobsozlik universiteti) tamomlagan.

1954-yilda nomzodlik dissertatsiyasini himoya qilib, Leningrad elektrotexnika institutida oʻqituvchilikka oʻtgan.

1958-yil mart oyida Kolesov Taganrog radiotexnika instituti (TRTI) da kafedra mudiri etib tayinlangan. Kolesov kafedra va TRTIda yangi ilmiy yoʻnalish — mikroelektronikaning asoschisi boʻlib chiqqan va uning mutaxassislik faoliyati koʻp jihatdan mamlakatda ushbu yoʻnalishning shakllanishiga yordam bergan.

1958-yilda Kolesov tashabbusi bilan TRTIda Rostov Iqtisodiy Kengashining sanoat tadqiqot laboratoriyasi tomonidan tashkil etilgan. Ushbu laboratoriya korxonalarning buyurtmalarini ham, 1961-yilda birinchi mahalliy mikrosxemani — kelajakdagi sanoat mikrosxemalarining prototipini yaratishga olib kelgan qidiruv tadqiqotlarini ham amalga oshirgan. Mazkur voqea mamlakat ilmiy jamoatchilik eʼtiborini tortgan va TRTI Oliy taʼlim vazirligi tizimida ishonchli mikroelektron uskunalarni yaratish va uni ishlab chiqarishni avtomatlashtirish muammosi bo‘yicha yetakchi sifatida tasdiqlangan. Kolesovning oʻzi esa ushbu muammo boʻyicha Muvofiqlashtiruvchi kengash raisi etib tayinlandi.

Kolesov 1969-yil boshida TRTI kafedrasi va muammoli laboratoriya rahbariyatidan isteʼfoga chiqqan, Vladimir Politexnika institutiga professor etib saylangan, shu munosabat bilan 1970-yil 1-iyunda TRTIdan ishdan boʻshatildi. Vladimir Politexnika institutida 1971-yil mart oyidan vafotigacha kafedrani boshqargan va mikroelektronika boʻyicha ilmiy ishlarni tashkil etgan.

Kolesovning mahalliy mikroelektronikani rivojlantirish boʻyicha soʻzlariga koʻra, 1970-yildan 1975-yilgacha Vladimir Politexnika institutining Radioelektron vositalarni loyihalash va texnologiyasi kafedrasi laboratoriyalarida oʻsha paytda integral mikrosxemalarni ishlab chiqarish uchun zamonaviy uskunalar: vakuum uzatkichli qurilmalar, sanoat fotolitografiya liniyasi, diffuziya pechlari, superoʻtkazuvchi pastalarni qoʻllash uchun moslamalar, lazer va termokompression payvandlash, oʻlchash asboblari va LNPO Avangard yarimoʻtkazgich materiallari parametrlarini kuzatish va oʻrganish uchun moslamalar olib kelingan. Kafedra xodimlari VNII Elektronstandart, LNPO Avangard, NPO Rotor va boshqalar kabi elektronika va radio sanoatining yetakchi korxonalari bilan muvaffaqiyatli hamkorlik qilib, Vladimir viloyati va undan tashqaridagi korxonalarda mikroelektron texnologiyalarni joriy etishda faol ishtirok etganlar.

## Manbalar

## Havolalar

* Leonard Nikolayevich Kolesov TRTI / TRTU ensiklopediyasida (mavjud havola)
Aaron Kolen

**Aaron Abramovich Kolen** (1893-yil, Qoʻqon, Fargʻona viloyati — 1978-yil, Moskva) — sovet oftalmologi va oʻqituvchisi. Sibir oftalmologlar maktabining asoschisi. Novosibirsk tibbiyot institutida oftalmologiya kafedrasining birinchi mudiri (1937—1943 va 1951—1966). Helmholtz nomidagi Moskva koʻz kasalliklari ilmiy-tadqiqot instituti direktori (1944—1951).

## Tarjimai holi
1893-yil yilda Fargʻona viloyati Qoʻqon shahrida yahudiy oilasida tugʻilgan.

1918-yilda Qozon universitetining tibbiyot fakultetini tamomlagan.

1922-yildan Gatchina poliklinikasida oftalmolog boʻlib ishlagan.

1924-yildan assistent, 1928-yildan esa Davlat tibbiyot bilimlari instituti (hozirgi I. I. Mechnikov nomidagi Sankt-Peterburg davlat tibbiyot akademiyasi) Koʻz kasalliklari kafedrasi privatdotsenti.

1929-yildan Tomsk shifokorlar malakasini oshirish institutida oftalmologiya kafedrasi mudiri. 1937-yildan bir vaqtning oʻzida Novosibirsk tibbiyot universitetining oftalmologiya kafedrasi mudiri. 1943-yildan NSMI direktorining ilmiy ishlar boʻyicha oʻrinbosari.

Aaron Kolen Novosibirskning ijtimoiy hayotida faol ishtirok etgan, bir necha bor shahar kengashi deputati etib saylangan, 1934—1939-yillarda „Medsantrud“ ittifoqi viloyat qoʻmitasining tibbiyot boʻlimi raisi, 1960—1970-yillarda Butunittifoq Oftalmologiya jamiyati prezidiumi aʼzosi, Butunrossiya oftalmologlar jamiyati raisining oʻrinbosari boʻlgan.

1944-yilda Helmholtz nomidagi Moskva koʻz kasalliklari ilmiy-tadqiqot instituti direktori etib tayinlangan.

1951-yildan 1966-yilgacha yana Novosibirsk tibbiyot institutining koʻz kasalliklari kafedrasini boshqargan.

1967 yildan – Moskva koʻz kasalliklari ilmiy-tadqiqot institutining professor-konsultanti.

Kolen rahbarligida 34 ta nomzodlik, 4 ta doktorlik dissertatsiyasi himoya qilingan. U 160 ta maqola, mashhur „Plastik jarrohlik boʻyicha qoʻllanma“ monografiyasi, koʻz toʻr pardasi patologiyasi boʻyicha koʻp jildli qoʻllanma muallifi.

Tibbiyot fanlari doktori (1935), professor (1935).

1962-yilda Novosibirsk viloyatida traxomani bartaraf etishdagi xizmatlari uchun Mehnat Qizil Bayroq ordeni bilan taqdirlangan.

RSFSRda xizmat koʻrsatgan fan arbobi (1958). Novosibirsk davlat tibbiyot universiteti faxriy professori.

1978-yil Moskvada 85 yoshida vafot etgan. Golovinskiy qabristoniga dafn qilingan.

## Ilmiy ishlari

* Руководство по пластической хирургии в области глаза. — Moskva, 1950.

## Manbalar
Olimbek dodxoh

**Olimbek dodxoh** (1799/1800, Oloy vodiysi — 1862 yoki 1863) — XIX asr qoʻqonlik yirik siyosatchi. Bir qancha vaqt xonlikning siyosiy faollaridan boʻlgan.

## Yoshligi
Boy va nufuzli oilada tugʻilgan. Savodxonlikni o‘rgangan, yoshligida O‘rta Osiyo shaharlariga sayohat qilgan bo‘lsa kerak. 27 yoshida u Madalixon tomonidan Qoʻqonga xizmat qilish uchun taklif qilinadi va u yerda davlat arbobi sifatida martaba orttirishga muvaffaq boʻldi va (oʻsha Madali xondan) *Dodxoh* — „adolatli hukmdor“ faxriy laqabini oldi.

U 1827-1862-yillardagi deyarli barcha muhim voqealarda, sakkiz xon navbat bilan taxtga o‘tirgan paytdagi siyosiy voqealarda qatnashgan. Millati boʻyicha qirgʻiz. U Andijon viloyatining hukmdori boʻlgan, shu davrda oʻz qarorgohini Oʻshga koʻchirgan, bu esa shahar mavqeini sezilarli darajada oshirgan. Olimbek Qoʻqon xonligining vaziri, soʻngra 1860-yilda uyushtirgan yirik qoʻzgʻolon tashkilotchisi boʻlgan. Xon oldida ruslarga qarshi jang qilishdan bosh tortganlikda ayblangan. Rafiqasi Qurbonjon dodxoh Olimbek vafotidan so‘ng qirg‘iz hukmdori bo‘ldi. Olimbekning oʻzi 1862-yilda Qoʻqon xonligining saroy fitnachilari tomonidan oʻldirilgan.

## Qurilish faoliyati
Qarama-qarshi qirg‘oqlar aholisini va uning xo‘jalik faoliyatini birlashtirishni niyat qilib, o‘z mablag‘i hisobidan Oq-Buura daryosi orqali to‘qqiz ko‘prik qurdirgan. Tegirmon va moy zavodlari, ariqlar ham qurishga ham boshchilik qilgan. Oʻshda shaharsozlik faoliyati bilan shugʻullangan. Bir qancha masjid va madrasalar qurdirgan.

## Faoliyati
Ehtimol, Olimbekning 1845-yilgi qoʻzgʻolonda ishtiroki, shuningdek, vafotining aniq sanasi va joyi aniq emas. O‘zining o‘ttiz yillik (1831—1862) faoliyati davomida xalq manfaatini, xalq orzu-umidlarini birinchi o‘ringa qo‘ydi. Alimbek datka Qo‘qonning 4 xoniga (Madalixon, Sheralixon, Mallaxon, Shohmurod) ko‘rgan.

## Xotira
Gulcha qishlog‘ida Olimbek dodxohga haykal qoʻyilgan (2014).

Oʻsh shahridagi Olimbek dodxoh haykali.

Oʻsh shahridagi Olimbek dodxoh muzeyi.

## Manbalar


## Havolalar
https://kghistory.akipress.org/unews/un_post:1010 Arxivnaya kopiya da

kyrgyz.ru saytidagi maqola

https://www.bbc.com/kyrgyz/entertainment/2016/05/160518_alymbek_datka da Arxivnaya kopiya

https://www.open.kg/about-kyrgyzstan/famous-personalities/867-alymbek-datka.html -da Arxivnaya kopiya

https://sputnik.kg/amp/society/20180512/1039123880/alymbek-datka-tuuraluu-fakty.html da Arxivnaya kopiya
Edward Donovan

**Edvard Donovan** (1768 — 1837-yil 1 fevral) ingliz-irland yozuvchisi, tabiiy tarix illyustratori boʻlgan U sayohat qilmagan, balki boshqa tabiatshunoslarning kollektsiyalari asosida koʻplab turlarni toʻplagan, tasvirlagan va oʻrgangan Uning koʻplab kitoblari oʻzi yshagan vaqtda muvaffaqiyatli boʻlgan. U 1837-yilda katta oilani nochor qoldirib, qashshoq holda vafot etdi.
Rena Galibova

**Rena Abramovna Galibova** (  ; 24-may 1915-yil, Qoʻqon, Fargʻona viloyati, Rossiya imperiyasi — 10-sentyabr 1995-yil, Boston, AQSH ) — sovet tojik qoʻshiqchisi ( mezzosoprano ). Ikkita “Shon-sharaf belgisi” ordeni (1954  va 1957 , Mehnat Qizil Bayroq ordeni, Lenin ordeni (1941), Tojikiston SSR xalq artisti (1941) bilan taqdirlangan.

U 1915 yilda Qo‘qon shahrida Avram G‘olibov va Adina Yagudayeva oilasida tug‘ilgan. U bolaligini otasi teatr direktori bo'lgan Toshkent shahrida o'tkazgan. 13 yoshida musiqiy faoliyatini boshlagan, 18 yoshida Toshkent radioqo‘mitasiga qo‘shiq aytishga taklif qilingan. U birinchi marta 1935 yilda Toshkentdagi opera sahnasida chiqish qilgan.

1934 yilda Rena Galibova buxor-yahudiy yozuvchi Gavriel Rubinovich Samandarovga turmushga chiqdi   va 1938 yilda Tojikiston SSRning Stalinobod (hozirgi Dushanbe) shahriga ko'chib o'tdi. U yerda Rena Galibova tojik musiqali teatrining artisti, 1940—1966 yillarda Sadriddin Ayniy nomidagi Tojikiston opera va balet teatrining solisti boʻlgan.

Siyosiy byuro a'zolaridan biri  Uni Mehnat Qizil Bayroq ordeni bilan taqdirlashni xohladi, lekin Stalin: "Yo'q, u ko'proq narsaga loyiq, biz uni Lenin ordeni bilan taqdirlashimiz kerak", deb aytadi. O'sha yili u Tojikiston SSR xalq artisti unvonini oldi. 1942 yildan KPSS a'zosi.

1939 yilda 24 yoshida u Tojikiston SSRda xizmat ko'rsatgan artist unvonini oldi. 1941 yilda Moskvada bo'lib o'tgan tojik san'ati dekadasida u Stalin va mamlakat rahbariyatini madh etib qo'shiq kuyladi.

Ulug 'Vatan urushi yillarida u kontsertlar qo'yish uchun  frontga ketdi. Urushdan keyin u faoliyatini davom ettirdi. 1957 yilda u Moskvadagi Bolshoy teatri sahnasiga  qo'shiq aytish uchun taklif qilindi.

U 1991 yilda SSSR parchalanganidan keyin AQShning Boston shahriga ko'chib ketgan.

U 1995 yilda AQShning Boston shahrida vafot etdi.
Queens shtatidagi qabr toshida “Tojikistonda xizmat ko‘rsatgan artist” deb yozilgan.

## Adabiyotlar
Нурджанов Н. Х. Галибова Рена // Театральная энциклопедия / под ред. С. С. Мокульского. — М.: Советская энциклопедия, 1961. — Т. 1.

## Manbalar
Futbol boʻyicha 2023-yilgi Oʻzbekiston ayollar birinchi ligasi

Oʻzbekiston ayollar birinchi ligasi 13-mavsumi 2023-yilgi mavsumi 22-iyun kuni start oldi. Final bahslari 6-oktyabr kuni oʻtkazildi va turnir yakunida Namanganning „Navbahor W“ jamoasi gʻoliblikni qoʻlga kiritdi.

## Liga turnir jadvali
Manbalar: azscore.uz


### Natijalar jadvali

### Oʻtkazilgan oʻyinlar boʻyicha natijalar

### Turlar boʻyicha pozitsiyalar

### Ikkinchi bosqich

#### Ayollar birinchi ligasi. 1—4-oʻrinlar


#### Natijalar

#### Ayollar birinchi ligasi. 6—10-oʻrinlar


#### Natijalar

## Mavsum statistikasi

### Gol mualliflari

## Manbalar


## Havolalar
* UFA – Rasmiy sayti
* Ayollar futboli „Oʻzbekiston futbol assotsiatsiyasi“ ayollar ligasi rasmiy telegram kanali
Ergash Nuriddinov

**Ergash Nuriddinov** (1906-yili tuvallud topgan — 1938-yil 5-oktyabrda) — Namangan shahar partiya komitetiga safiga qabul qilingan. Partiya komiteti sekretarlarini qayta tayyorlash kursida oʻqigan, Namangan kommunal kolxozda, yogʻmoy ishchilari kasaba uyushmasining aʼzosi, Namangan shahridagi 3-yogʻ zavodida yuk tashuvchi, Namangan shahridagi 32-sonli paxta zavodda presslovchi, 32-paxta zavod partiya tashkilotining sekretari va 3-yogʻ zavodi direktori.

## Hayoti va taʼlimi
Ergash Nuriddinov 1906-yili Namanganda shahrida ishchi oilasida tugʻilgan. Oʻzbek, ijtimoiy ahvoli — xizmatchi. 1920-1923-yillari Namangan shahridagi 4 yillik boshlangʻich maktabni bitirgan, Namangan shahar kommunistik bilim yurtida 2 yil oʻqigan. SSSR Manbalarda keltirilishicha ahli ayoli, otasi, onasi hamda 2 yoshlik oʻgʻli borligi, yashash manzili Namangan shahri, Labbatagin daxasi, 3-uy deb koʻrsatilgan. Oliy sudi Harbiy kollegiyasi sayyor sessiyasining 1938-yil 14-oktyabrdagi yigʻilishida Nuriddinov Ergash otuvga hukm etilgan, jazo oʻsha kuni ijro etilgan.

## Faoliyati
1927-yildan yogʻmoy ishchilari kasaba uyushmasining aʼzosi boʻlgan. 1930-yili Namangan shahar partiya komitetida partiya safiga qabul qilingan.

1936-yili 1-dekabridan 1937-yil 28-fevraligacha partiya komiteti sekretarlarini qayta tayyorlash kursida oʻqigan. 1937-yil 13-fevralda toʻlgʻizgan xodimlarni hisobga olish boʻyicha shaxsiy varaqasida uning mehnat faoliyati aks ettirilgan.

1923-yildan 1925-yilgacha Namangan kommunal kolxozda, 1925-1926-yillari Namangan shahridagi 3-yogʻ zavodida yuk tashuvchi, 1926-1933-yillari Namangan shahridagi 32-sonli paxta zavodda presslovchi lavozimda faoliyat yuritgan.

1933-yildan 1935-yilgacha 32-paxta zavod partiya tashkilotining sekretari, 1935-1937-yilgacha 3-yogʻ zavodi direktori boʻlish ishlagan. 1929-1934 yillardagi partiya tozalovidan hech qanday eʼtirozlarsiz oʻtgan.

## Adabiyotlar

* Shamsutdinov, Rustambek*. O‘zbekistonda sovetlarning qatag‘on siyosati va uning oqibatlari*. Toshkent: „SHARQ“ NASHRIYOT-MATBAA AKSIYADORLIK KOMPANIYASI, 2012 — 432 bet. .

## Manbalar
Atom magnit maydonda

Atom, uning atrofida aylanib yuradigan elektronga ega bo'lgan yadro bilan ifodalanadi. Yadro  proton va neytronlardan tashkil topgan. Elektronlar manfiy zaryadga ega, protonlar esa musbat zaryadga ega. Neytronlarning zaryadi yo'q.

Magnit maydon ko'k chiziqlar bilan ifodalanadi. Maydon chiziqlari magnit maydon yo'nalishiga ishora qiladi. Magnit maydonning kuchi magnitning qutblarida eng katta.

Atomdagi elektronlarga magnit maydon ta'sir qiladi. Magnit maydon elektronlarning ma'lum bir yo'nalishda aylanishiga olib keladi. Bu aylanish harakati o'ziga xos magnit maydon hosil qiladi. Elektronning magnit maydoni magnitning magnit maydoni bilan o'zaro ta'sir qiladi. Bu o'zaro ta'sir atomning og'ishiga yoki hatto magnit maydonga tushib qolishiga olib kelishi mumkin.

Atomlar va magnit maydonlar o'rtasidagi o'zaro ta'sir turli xil ilovalarda qoʻllanadi. Misol uchun, magnit-rezonans tomografiya (MRI) tananing ichki tasvirlarini yaratish uchun kuchli magnit maydondan foydalanadi. Magnit levitatsiya poyezdlari magnit maydonlardan poezdlarni yo‘ldan yuqoriga ko‘tarish va harakatlantirish uchun foydalanadi. Va qattiq disklar ma'lumotlarni saqlash uchun magnit maydonlardan foydalanadiAtom magnit maydonga joylashtirilganda, magnit maydon atom elektronlari bilan o'zaro ta'sir qiladi. Bu o'zaro ta'sir atom elektronlarining magnit maydon bilan moslashishiga yoki elektronlarning magnit maydon atrofida o'tishiga olib kelishi mumkin. Elektron bog’lanish yoki presessiya yo'nalishi magnit maydon yo'nalishiga va elektronlarning spiniga bog'liq.
Ja’far ibn Abu Ali Samarqandiy

**Jaʼfar ibn Abu Ali Samarqandiy** (arabcha: جعفر بن أبي علي سمرقندي — Jaʼfar ibn Abu Ali Samarqandiy — Toʻliq ismi: Abulabbos Jaʼfar ibn Abu Ali Muhammad ibn Abu Bakr Mustag‘firiy Nasafiy Samarqandiy (vafoti 1040-yil)) — Tarixchi, adib, muhaddis va faqih.

## Hayoti
Jaʼfar ibn Abu Ali Samarqandiy ko‘zga ko‘ringan tarixchi, adib, muhaddis va faqih bo‘lgan. Dehxudoning „*Lug‘atnoma*“ asarida yozilishicha, alloma bir necha vaqt Marv va Saraxsda istiqomat qilgan. Shu yerda boshlang‘ich maʼlumotni olgandan keyin Buxoroga borib yashagan va u yerning bir necha olimlaridan taʼlim olgan.
Jaʼfar ibn Abu Ali Samarqandiy Nasaf (Qarshi) shahrida yashab, shu yerda 432/1040-yili vafot etgan.

## Faoliyati
Samarqandiy nisbasi uning Samarqandda yashagani yoki u yerda tugʻulganidan dalolat beradi. Jaʼfar ibn Abu Ali Samarqandiy tarix, adabiyot va boshqa fanlar sohasida „*Kitob tarixi Samarqand*“, „*Kitob tarixi Nasaf va Kesh* (Shahrisabz)“, „*Kitobu-sh-sheʼr va-sh-shuaro*“ („Sheʼr va shoirlar haqida kitob“), „*Kitobu-l-vafo*“, („Vafo kitobi“), „*Kitob daloili-n-nubuvva*“ („Payg‘ambarlik dalillari kitobi“), „*Kitobu-d-daʼa-vot*“ („Targ‘ibotlar kitobi“), „*Kitob xutabu-n-nabiy*“ („Payg‘ambar xutbalari kitobi“), „*Kitob tibbi-n-nabaviy*“ („Payg‘ambarga oid tabobat kitobi“) kabi asarlarni yozgan.
Jaʼfar ibn Abu Ali Samarqandiyning otasi Abu Ali Muhammad ibn Mustag‘firiy (318/930-372/982-yillar) ilm olishida ustozi bo‘lgan. Shuningdek, bobosi Abu Bakr Mu’taz ibn Muhammad ibn Mustag‘fir, Abu Muhammad Abdulloh ibn Muhammad Roziy Saraxsda ibn Abu Ali Zohir ibn Ahmad Saraxsiy, Naysaburda Abu Sahl Horun ibn Ahmad Astrobodiy, Buxoroda Abu Abdulloh Muhammad ibn Ahmad Gʻunjor, Marvda Ibrohim ibn Haysam Muhammad ibn Kushmihaniydan taʼlim olgan.
O‘g‘li Abu Zarr shogirdlaridan hisoblanadi, otasidan keyin Nasaf xatibi bo‘lgan. Shuningdek, Abu Mu hammad Abdulaziz Naxshabiy (vafot 56 −457/1064-1065 y.), „Al-ansob“ sohibi Sam’oniyning katta bobosi Qozi Abu Mansur Sam’oniy, Abu Muhammad Hasan ibn Ahmad Samarqandiy, Abu Ali Hasan ibn Abdulmalik va boshqalarga ustozlik qilgan.

## Asarlari
* „Kitob tarixi Samarqand“,
* „Kitob tarixi Nasaf va Kesh“,
* „Kitobu-sh-sheʼr va-sh-shuaro“,
* „Kitobu-l-vafo“,
* Kitob daloili-n-nubuvva",
* „Kitobu-d-daʼavot“,
* „Kitob xutabu-n-nabiy“,
* „Kitob tibbi-n-nabaviy“

## Manbalar
Vodorod molekulyar ioni

Dihidrogen kationi sifatida ham tanilgan **[[vodorod]] molekulyar ioni** H2^+kimyoviy formulasi bilan musbat zaryadlangan molekuladir. U bitta elektronni taqsimlovchi ikkita vodorod yadrosidan (protonlardan) iborat. Bu eng oddiy molekulyar ion.

Vodorod molekulyar ioni tabiatda kosmik nurlar va vodorod molekulasining o'zaro ta'siridan hosil bo'ladi. Kation ortda qolgan elektron ishdan chiqadi. U laboratoriyada vodorod molekulalarini yuqori energiyali elektronlar yoki fotonlar bilan ionlash orqali ham hosil bo'lishi mumkin.

Vodorod molekulyar ioni juda faol hisoblanadi. U boshqa molekulalar bilan reaksiyaga kirishib, yangi birikmalar hosil qilishi mumkin. Masalan, u suv bilan reaksiyaga kirishib, gidroniy ionlarini (H3O^+) hosil qilishi mumkin.

Vodorod molekulyar ioni astrofizikada juda ko'p o'rganilgan. U vodorod atomlarining kosmik nurlar bilan oʻzaro taʼsirida hosil boʻlishi mumkin boʻlgan yulduzlararo muhitda muhim molekula hisoblanadi. Vodorod molekulyar ioni Yupiter va Saturn kabi gaz giganti sayyoralari atmosferasida ham aniqlangan.

Dihidrogen ioni kelajakdagi texnologiyalarda foydalanish uchun istiqbolli manbaadir. Masalan, u kosmik kemalar uchun yoqilg'i sifatida taklif qilingan. Shuningdek, u kimyoviy reaktsiyalar uchun potentsial katalizator sifatida o’rganilmoqda.

**Bu yerda molekulyar vodorod ionining ba'zi ehtimoliy qo'llanilishi keltirilgan:**

**Kosmik kemalar uchun yoqilg'i:** Vodorod molekulyar ioni kosmik kemalar uchun yoqilg'i sifatida foydalanish mumkin. U yengil va yuqori energiya zichligiga ega.

**Kimyoviy reaksiyalar uchun katalizator:** Vodorod molekulyar ioni kimyoviy reaksiyalar uchun potentsial katalizator sifatida tekshirilmoqda. U molekulalar orasidagi elektronlar o'tishi uchun yo'lni ta'minlash orqali reaktsiyalar tezligini tezlashtirishi mumkin.

**Tibbiy qo'llanmalar:** Vodorod molekulyar ioni tibbiy dasturlarda potentsial foydalanish uchun tekshirilmoqda. Masalan, saraton hujayralarini o'ldirishi isbotlangan.

**Sanoat ilovalari:** Vodorod molekulyar ionining sanoat dasturlarida potentsial qo'llanilishi tekshirilmoqda. Misol uchun, u yoqilg'i xujayralari va ammiak ishlab chiqarish kabi turli xil ilovalarda qo'llanilishi mumkin bo'lgan vodorod gazini ishlab chiqarish uchun ishlatilishi mumkin.

Molekulyar vodorod ioni haqida ba'zi qo'shimcha faktlar:

U 4,5 eV  dissotsilanish energiyasiga ega.

U 0,75 Å qutblanish qobiliyatiga ega.

Suvda taxminan 10^(-9) soniya umr ko'radi.

Molekulyar vodorod ioni kelajakdagi loyihalarda muhim ahamiyatga ega bo'lgan ajoyib molekuladir. Kelgusi yillarda bu doimiy tadqiqot mavzusi bo'lishi shubhasiz.
Igraf Ioshka

**Ioshka Igraf Igorevich** – loʻli qoʻshiqchisi, musiqachi (gitarachi), bastakor, professor, musiqashunoslik fanlari doktori, 1970-yillarda mashhur boʻlgan „Romen“ loʻlilar triosining asoschisi va solisti.
## Havolalar

* http://igraf-ioshka.narod.ru/index.html
* http://trio-romen.narod.ru/
* https://web.archive.org/web/20100929030818/http://www.valentinaponomareva.ru/album/trio_ROMEN.htm
* http://v-vysotsky.com/vospominanija/Ioshka/text.html
* „Krugozor“ jurnali
Najmiddin Jalolov

**Najmiddin Jalolov** (; *Nadjmuddin Kamolitdinovich Djalolov*; *Abu Yahyo Muhammad Fotih*; 1972-yil 1-aprel – 2009-yil 14-sentyabr) – Markaziy Osiyoda faoliyat olib boruvchi „Al-Qoida“ bilan bogʻliq „Jamoat al-Jihod al-Islomiy“ jangari tashkiloti rahbari. Ushbu guruh Rossiya va Gʻarbiy Yevropada ham oʻz hujumlarini uyushtirishni rejalashtirganlikda gumon qilingan.

## Yoshlik davri
Najmiddin Jalolov Oʻzbekiston SSRning Andijon viloyati Xartum shahrida tavallud topgan. Al-Qoida lagerlarida minalar va portlovchi moddalar bilan ishlashda tayyorgarlikdan oʻtgan. Shuningdek, „Tolibon“ tomonidan Afgʻoniston va Pokistonda olib borilgan operatsiyalarda ham ishtirok etgan.

## Terrorchilik faoliyati
Najmiddin Jalolov „Al-Qoida“ga aloqador Oʻzbekiston islomiy harakatining (OʻIH) sobiq aʼzosi boʻlgan. 2000-yilda Oʻzbekiston Respublikasi sudlari tomonidan sirtdan (jinoyat ishi koʻrilayotgan paytda ayblanuvchi shaxs sudda boʻlmaydi) terrorchilikda aybdor deb topilgan. Jalolov 2000-yillarda Oʻzbekiston islomiy harakatini tark etgan va Islomiy Jihod Ittifoqida qatnashgan.

Amerika Qoʻshma Shtatlari Moliya vazirligining maʼlumotlariga koʻra, Najmiddin Jalolov 2007-yilning sentyabr oyida Germaniyaning bir nechta hududlariga hujum uyushtirish rejasida guruh rahbari hisoblangan. 2006-yilda Markaziy Osiyodagi terroristik nishonlarni, xususan, gʻarbdan tashrif buyurgan mehmonlarga xizmat koʻrsatadigan mehmonxonalarni yoʻq qilish ishlariga rahbarlik qilgan.

Najmiddin Jalolov „Tolibon“ yetakchisi Muhammad Umar, uygʻur jangarisi Abu Muhammad va „Al-Qoida“ yetakchisi Usoma bin Lodin bilan bogʻlangan. Shuningdek, 2004-yilda esa Toshkentdagi AQSh hamda Isroil elchixonasiga hujum uyushtirish uchun buyruq bergan.

## Oʻlimi
Jalolov 2009-yil 14-sentyabrda Pokistonda AQShning Predator dron hujumi natijasida oʻldirilgan.

## Manbalar
Ibrohim ibn Ahmad Samarqandiy

**Ibrohim ibn Ahmad Samarqandiy** (arabcha: ابراهيم بن احمد سمرقندي — Ibrohim ibn Ahmad Samarqandiy — Toʻliq ismi: Abu Ishoq Ibrohim ibn Ahmad ibn Abdulloh ibn Hasan ibn Solih Xatib Samarqandiy Vazoriy
(vafoti 1110-yil)) — Muhaddis, roviy va xatib.

## Hayoti
Ibrohim ibn Ahmad Samarqandiy „*Vazor*“ qishlog‘ining xatibi boʻlib, 480-487/1087-1094-yillar orasida tugʻilgan. Hofiz Abu Hafs Umar ibn Mansur ibn Habib va boshqa ulamolardan hadis rivoyat qilgan. Undan esa boshqalar rivoyat qilganlar. Umar Nasafiy alloma haqida bunday deydi: "U mening qo‘shnim edi. Mening imlo majlislarimga kelib turar edi. 503/1110-yil Samarqandda „Baroat“ kechasi vafot etdi. Sankdiza qabristoniga dafn etildi". O‘g‘li Abu Ishoq Ibrohim ibn Abdulloh Xatib Vazoriy ham solih shayx va xulqi chiroyli kishi bo‘lgan.

## Manbalar
Futbol boʻyicha 2023-yilgi ayollar Oʻzbekiston kubogi

2023-yilgi ayollar Oʻzbekiston Kubogi har yili oʻtkaziladigan Oʻzbekiston kubogi musobaqasining 22-mavsumi boʻlib, futbol boʻyicha Oʻzbekiston kubogi final bosqichi hisoblanadi. „Sevinch“ klubi amaldagi chempion hisoblanadi.

## Jamoalar
Oʻzbekiston Kubogi 2023-yilda boʻlib oʻtadigan finalga chiqish uchun 16 ta jamoa ishtirok etadigan musobaqadir. Musobaqa Oʻzbekiston futbol Ligasi tizimidagi 16 ta jamoadan iborat. Oʻzbekiston ayollar Superligasidan 10 ta va Oʻzbekiston ayollar Pro ligasi 6 ta jamoa qatnashmoqda.

## Qur’a va format
Dastlabki 1/8 final bosqichida 16 ta jamoa ishtirokida Oʻzbekiston Kubogi chorak final bosqichiga chiqish uchun oʻtkaziladi. Qur’a tashlash marosimi 2023-yil 6-iyun kuni UZBEKISTAN FA youtube kanalida PFL xodimi Zohirjon Akramxonov tomonidan oʻtkazildi. Dastlabki 1/8 final bosqichida „Sevinch“ klubi amaldagi gʻolib boʻlganligi sababli chrak final bosqichidan boshlash imkoniyatiga ega boʻldi. Andijanka-W jamoasi esa Xorazm-W va Surxon-W oʻyini gʻolibiga qarshi 1/8 final bosqichini boshlaydi. Chorak final bosqichiga 2023-yil 9-avgustda qur’a tashlandi. Yaarim final bosqichiga 2023-yil 4-sentyabrda qur’a tashlandi

### Nimchorak final

### Chorak final

### Yarim final

### Final

## Toʻpurarlar

## Yana qarang

* Futbol boʻyicha 2023-yilgi Oʻzbekiston ayollar oliy ligasi
* Futbol boʻyicha 2023-yilgi Oʻzbekiston ayollar birinchi ligasi
* Futbol boʻyicha 2023-yilgi Oʻzbekiston ayollar superkubogi

## Manbalar

## Havolalar
* UFA – Rasmiy sayti OʻFA sayti
* Ayollar futboli „Oʻzbekiston futbol assotsiatsiyasi“ ayollar ligasi rasmiy telegram kanali
London muzeyi (1912-1976)

**London muzeyi** London, Angliya tarixini aks ettiruvchi muzey va hozirgi London muzeyining ikki tarixiy muzeyidan biri edi.

## Tarix
U 1912-yil 21-martda qirol Jorj V tomonidan qirolicha Meri, malika Meri va shahzoda Jorj bilan Kensington saroyidagi ikkinchi qavatdagi davlat kvartiralarida vaqtinchalik yashash joyida ochilgan edi. U 8 aprel kuni jamoatchilikka ochildi va kun davomida 13 000 dan ortiq tashrif buyuruvchilarni qabul qildi.

Ochilganidan ikki yil o'tgach, kolleksiyalar Sent-Jeymsda joylashgan Lankaster uyiga ko'chirildi va muzey Ikkinchi Jahon urushigacha o'sha yerda qoldi. Muzeyning birinchi qo'riqchisi ser Gay Frensis Lang, 1926-yildan 1944-yilgacha esa arxeolog Mortimer Uiler qo'riqchi bo'lgan. Ikkinchi jahon urushi paytida kolleksiyaning katta qismi yaqin atrofdagi Dover-Strit metro stansiyasida, keyinroq Pikkadilli Sirk metro stantsiyasida saqlash uchun evakuatsiya qilingan. Lankaster xausidagi ba'zi galereyalar 1942-yilda jamoatchilikka qayta ochildi, ammo 1943-yil noyabr oyida bino Ishlar vazirligi tomonidan konferentsiya markazi va yangi Yevropa maslahat komissiyasining bazasi sifatida rekvizitsiya qilindi, muzeyda faqat yerto'la saqlanib qoldi. 

Ikkinchi jahon urushidan keyin Lankaster uyini muzey foydalanishi uchun qaytarib olishga urinishlar  afsuski muvaffaqiyatsizlikka uchradi. Oxir-oqibat, 1948-yilda Jorj VI muzeyni Kensington saroyining bir qismida, bu safar pastki ikki qavatda joylashtirishga rozi bo'ldi va 1951-yil iyul oyida u yerda qayta ochildi. 1975-yilda Donald Xarden rahbarligida London muzeyi London shahrining Guildhall muzeyi bilan birlashtirilib, London muzeyi tashkil etildi, u 1976-yilda London shahridagi yangi binoda ommaga keng ochildi.

## Ma'lumotnomalar

* 
* 

## Havolalar

* London muzeyi veb-sayti
Murat Solihov

**Murat Solihov** (; 1905-yil – 1938-yil 5-noyabr) – Qirgʻiziston SSR Xalq Komissarlari Soveti raisi.

## Hayoti
Murat Solihov 1905-yilda Oʻsh tumani Ravot qishlogʻida (hozirgi Andijon viloyati Marhamat tumani) kambagʻal dehqon oilasida tavallud topgan. 1916—1918-yillarda Sulukta viloyatida choʻponlik qilgan. 1919-yilda butunittifoq leninchi kommunistik yoshlar soyuziga qoʻshilgan. 1919—1922-yillarda Qoʻqon pedagogika texnikumida tahsil olgan, lekin u yerdagi oʻqishini tamomlamagan. Keyinchalik, Qirgʻiziston pedagogika texnikumini tugatgan, yana boshqa maʼlumotlarga koʻra, 1921—1925-yillarda Toshkentdagi pedagogika institutida taʼlim olgan.

1925—1927-yillarda Oʻsh tumani xalq taʼlimi boʻlimi mudiri lavozimida faoliyat olib borgan. 1927-yildan Sovet Ittifoqi Kommunistik Partiyasi aʼzosi, Oʻsh KKP kanton qoʻmitasi targʻibot va tashviqot boʻlimi mudiri, okrug ijroiya qoʻmitasi prezidiumi va raykom byurosi aʼzosi boʻlgan. Keyinchalik, 1931-yilda Oʻzgʻon tuman ijroiya qoʻmitasi raisi, keyinroq oʻsha yili Oʻsh tumani ijroiya qoʻmitasi raisi lavozimlarida ham ishlagan. 1931—1933, 1934-yillarda Toshkent marksizm-leninizm institutida 2 kursni tamomlagan.

Bir muddat Oʻsh tumani Kengashi ijroiya qoʻmitasining raisi, Bolsheviklar Kommunistik partiyasi (Qirgʻiziston ASSR) okrug qoʻmitasining 1-kotibi va Qirgʻiziston ASSR Maorif xalq komissari oʻrinbosari lavozimlarida faoliyat yuritgan, ammo ushbu lavozimlarda qancha vaqt davomida xizmat koʻrsatganligi aniq keltirilmagan.

* ? – 1931-yil – ot fermasi siyosiy boʻlimi boshligʻi.
* 1934—1937-yil aprel – Bolsheviklar Butunittifoq Kommunistik partiyasi Oʻsh okrug qoʻmitasi 1-kotibi (Qirgʻiziston ASSR).
* 1937-yil 4-aprel —? – KKP (b) Qirgʻiziston viloyat qoʻmitasi qishloq xoʻjaligi boʻlimi boshligʻi – Qirgʻiziston KP (b) MK.
* 1937-yil iyun – Qirgʻiziston KP (b) MK aʼzosi, Qirgʻiziston KP (b) MK Byurosi aʼzosi.
* ? – 1937-yil sentyabr – Qirgʻiziston KP (b) MK 3-kotibi.
* 1937-yil 27-sentyabr – 1938-yil 15-fevral – Qirgʻiziston SSR Xalq Komissarlari Soveti raisi.
* 15-fevral – 1938-yil 8-may – Qirgʻiziston SSR Markaziy Ijroiya Qoʻmitasi raisi vazifasini bajaruvchi.

Murat Solihov 1938-yilda hibsga olingan. 1938-yil 12-sentyabrdagi qatl roʻyxatida „birinchi toifa“dagi qatl qilinadigan mahbuslar roʻyxatida boʻlgan. Murat Solihov Qirgʻiziston SSRning Tosh-Tepa (Chuy viloyati) qishlogʻi yaqinida otib oʻldirilgan.

### Oilasi

* Xotini – Azhar (?—1945) – oliy maʼlumotli, eri hibsga olingandan soʻng familiyasini oʻzgartirib, Oʻzbekistonga ketgan.
** Oʻgʻli – Quvat.
** Qizi – Atirgul.

## Manbalar

## Havolalar
* Kommunistik partiya va Sovet hokimiyati tarixi boʻyicha qoʻllanma
* Solihov Murat – | Markaziy Osiyo
Maksim Mayorov

**Maksim Olegovich Mayorov** (; 1989-yil 26-martda tugʻilgan) – asli oʻzbekistonlik boʻlgan, ammo Rossiya bayrogʻi ostida oʻyinga tushgan sobiq xokkeychi. 2008 va 2012-yillar oraligʻida Columbus Blue Jackets bilan Milliy xokkey ligasida 22 ta oʻyin oʻtkazgan. 2005-yildan 2021-yilga qadar davom etgan faoliyatining asosiy qismi, asosan, Kontinental xokkey ligasida oʻtgan.

## Faoliyati

### Klublardagi oʻyinlari
Maksim Mayorov 2006–2007-yillarda Leninogorskning „Neftyanik“ jamoasida oʻynagan. NHL Central Scouting reytingida yevropalik xokkeychilar orasida toʻrtinchi oʻrinni egallagan. Columbus Blue Jackets tomonidan 2007-yilda NHL kirish oʻyinlarining toʻrtinchi bosqichida 94-oʻrinni band qilgan.

Mayorov 2007–2008-yilgi mavsumni „Ak Bars Kazan“ning uchinchi darajali jamoasida boshlagan, biroq keyinchalik Rossiya Superligasining (RSL) asosiy tarkib jamoasiga koʻtarilgan.

2008-yilning yozida Mayorov Milliy xokkey ligasida ham, Amerika xokkey ligasida ham Columbus Blue Jackets bilan uch yillik, umumiy miqdori1,8 million dollar boʻlgan shartnomani imzolagan. 2009-yil 3-yanvarida NHL dagi debyutini „St. Louis Blues“ga qarshi oʻtkazgan.

2012-yil 3-may kuni Mayorov „Ak Bars Kazan“ klubiga oʻtganini maʼlum qilgan.

2012-yil 24-sentyabrida Ak Bars Kazan Mayorovni „Atlant Mytishchi“ klubiga sotgan.

2014-yilning 23-dekabrida „Atlant Mytishchi“ Mayorovni Moskvaning „Dinamo“ klubiga sotgan.

2015-yilning 9-noyabrida Mayorov „Salavat Yulaev Ufa“ klubiga oʻtib, ushbu klub bilan mavsum oxirigacha shartnoma imzolagan. 2016-yil 7-iyunda klub bilan shartnomani yana ikki yilga uzaytirishga rozi boʻlgan.

2020-yil 29-oktyabrda Moskvaning „Spartak“ jamoasi bilan sinov shartnomasini imzolagan. Ushbu jamoa safida 6 ta oʻyinda maydonga tushib, bitta golli uzatmani amalga oshirgan va 2020-yilning 21-noyabrida toʻliq shartnomani imzolagan. 2020-yilning 16-dekabrida „Spartak“ klubi va Mayorov shartnomani bekor qilish boʻyicha kelishuvga erishgan.

2020-yilning 27-dekabrida „Traktor Chelyabinsk“ klubi bilan mavsum oxirigacha shartnoma imzolagan.

## Faoliyat statistikasi

### Doimiy mavsum va pley-off oʻyinlari

## Manbalar

## Havolalar
*
Korotatsiya doirasi

**Korotatsiya doirasi** – spiral galaktikaning galaktik markazi atrofidagi aylana boʻlib, unda yulduzlar spiral qoʻllar bilan bir xil tezlikda harakatlanadi. Bu doiraning radiusi **korotatsiya radiusi** deb ataladi. Doira ichida yulduzlar spiral qoʻllardan tezroq, uning tashqarisida esa sekinroq harakat qiladi.

Quyosh Somon yoʻlining korotatsion doirasi yaqinida joylashgan.

## Manbalar
Vyacheslav Skoromnov

**Vyacheslav Skoromnov** (; 1974-yil 2-martda Andijonda tugʻilgan) asli oʻzbekistonlik, Qatar terma jamoasida oʻq otish sporti bilan shugʻullangan sportchi. 2004-yilgi Yozgi Olimpiada oʻyinlarida oʻz vatani Oʻzbekiston terma jamoasi nomidan miltiqdan oʻq otish boʻyicha bellashish uchun saralab olingan va Osiyo oʻyinlarigacha boʻlgan yirik xalqaro musobaqalarda jami ikkita – bitta oltin, bitta kumush medallarni qoʻlga kiritgan. Shuningdek, Osiyo oʻyinlarida kuchli oʻntalikdan oʻrin olgan (1998—2014). 2010-yildan beri Qatarning Doha shahrida istiqomat qilayotgan Skoromnov hozirgi kunga kelib oʻq otish boʻyicha xalqaro musobaqalarda ishtirok etish uchun ikki davlat fuqaroligiga ega.

## Faoliyati

Vyacheslav Skoromnov 2004-yilda Afinada boʻlib oʻtgan Yozgi Olimpiya oʻyinlarida miltiqdan oʻq otish sporti boʻyicha ishtirok etish uchun oʻz vatani terma jamoasi nomidan yoʻllanmani qoʻlga kiritgan. Saralash bosqichida minimal 597 ballni qayd etgan holda Xitoyning amaldagi Olimpiya chempioni Jia Zhanboni bir ochkolik farq bilan quvib oʻtib, oltin medalni qoʻlga kiritgan va Malayziyaning Kuala-Lumpur shahrida boʻlib oʻtayotgan Osiyo chempionatida Oʻzbekiston terma jamoasi hisobiga Olimpiya oʻyinlarida ishtirok etish huquqini beruvchi yana bir kvotani qoʻshib qoʻygan. Skoromnov musobaqadagi ishtirokini 10 metrlik masofadan turib pnevmatik miltiqda oʻq otish bilan boshlagan, bu yoʻnalishda jami 600 ta nishondan 592 tasini aniq moʻljalga urgan va uchta sportchi bilan birgalikda oʻn sakkizinchi oʻrinni egallagan. Toʻrt kundan soʻng, Skoromnov 50 metrlik masofadan turib miltiqdan oʻq otish musobaqasining saralash bosqichida 591 ball olishni maqsad qilib qoʻygan, biroq muvaffaqiyatsiz urinishi natijasida 46 ishtirokchi orasida yigirma toʻrtinchi oʻringa tushib ketgan. Oʻzining uchinchi va soʻnggi musobaqasida 50 metrli masofadan turib Skoromnov 3 pozitsiyada, yaʼni egilib oʻq otish bahslarida 394, tik turib oʻq otish bahslarida 380 va tiz choʻkib oʻq otish bahslarida esa 387 ballni qoʻlga kiritgan va jami 1161 ball toʻplab, avstraliyalik ikki karra olimpiachi Timothy Lowndes va Olimpianing kumush medali sovrindori germaniyalik Christian Lusch bilan birgalikda ushbu Olimpiada oʻn ikkinchi oʻrinni egallagan. Ularga Olimpiadaning final bahslarida ishtirok etish uchun atigi 3 ochko yetmagan.

## Manbalar
Tatyana Kotova (Sportchi)

**Tatyana Vladimirovna Kotova** (; 1976-yil, 11-dekabr, Qo'qon, O'zSSSR) — uzunlikka sakrash turidada Rossiyasharafini himoya qilgan yengil atletikachi yengil atletikachi. Uning 2002 yilda Annesidagi 7,42 metrlik natijasi 21-asrda uzunlikka boʻyicha ayol sportchilar orasida eng yaxshi natija (2023 yil holatiga ko'ra).

Kotova 2000 va 2004-yilgi Olimpiya o'yinlarida bronza medallarini qo'lga kiritdi. U 2001-yildan 2005-yilgacha yengil atletika bo‘yicha jahon chempionatida ketma-ket uchta kumush medalni qo‘lga kiritdi, 2007-yilda ham bronza medalini qo‘lga kiritdi. U yopiq inshootlarda yanada katta muvaffaqiyatlarga erishdi. 1999, 2003 va 2006-yillarda yopiq inshootlardagi jahon chempionatida uchta marta g‘olib chiqdi. 2001 va 2004-yillarda ikkinchi o'rinni egalladi. Keyinchalik u 2005 yilgi jahon chempionati kumush medali va 2006-yilgi yopiq inshootlardagi jahon chempionligi unvonidan mahrum qilindi. Uning boshqa unvonlari 2002-yilgi Yevropa chempionati va 2002-yilgi IAAF Jahon kubogidagi g'alabalarni o'z ichiga oladi. U 2001-yilgi Yaxshi niyat o'yinlarida uchinchi o'rinni egalladi va 2000-yilgi IAAF Oltin ligasining jekpot g'olibi bo'ldi.

## Hayoti va faoliyati
Kotova O'zSSSRning Qoʻqon shahrida tugʻilgan va Tojikiston SSSRning  Istiqlol dahasida voyaga yetgan. U 1995 yilda yengil atletika bilan shug'ullana boshlagan, avvallari voleybol va basketbol bilan shug'ullangan. G'arbiy Sibirning Barnaul shahrida mashg'ulot o'tkazgan Kotova Finlandiyaning Turku shahrida bo'lib o'tgan 23 yoshgacha bo'lgan o'smirlar o'rtasidagi Yevropa chempionatida oltin medalni qo'lga kiritdi va 1999-yilda Maebashi shahridagi yopiq inshootlarda jahon chempionatida oltin medalni qo'lga kiritdi. U 2000 yil avgust oyida avtohalokatda yaralangan va ikki oydan kamroq vaqt o'tgach, 2000 yilda Sidneyda bo'lib o'tgan Olimpiya o'yinlarida to'rtinchi o'rinni egalladi.

## Doping
Kotova doping tufayli medallarni qo'lga kiritishga ham, yo'qotishga ham ulgurdi. 2000 yilgi Olimpiadada u dastlab to'rtinchi o'rinni egallagan edi. To'qqiz yil o'tib, bronza medali sovrindori Marion Jons Olimpiada o'yinlari paytida samaradorlikni oshiruvchi dorilarni qo'llaganini tan olganidan keyin bronza medaliga ega boʻldi. Biroq 2013-yilda 2005-yilgi jahon chempionatidan olingan namunalar qayta sinovdan o‘tkazildi va Kotova doping qabul qilgani aniqlandi. U Jahon chempionatidagi kumush medalidan, shuningdek, 2005 yilgi IAAF Jahon chempionati  oltin medalidan mahrum qilindi. Natijada Anju Bobbi Jorj birinchi o'ringa ko'tarildi.

## Manbalar